एह्‌‌दे च कोई शक्क नेईं जे पिछले 61 सालें च भारत दी दूईयें रियासतें दे कन्नै-कन्नै जम्मू कश्मीर च बी केईं बकास कम्म होए ते अज्ज बी होआ करदे न। एह् सारे कम्म केंद्र दी तरफा दित्ती जाने आह्‌ली माली मदाद दे कारण गै मुमकन होई सके। अरबें रपें दी केन्द्री मदाद दे बावजूद अज्ज बी जम्मू कश्मीर दे किश दूर दराज प्हाड़ी इलाके ऐसे बी न जित्थूं दे रौह्‌नें आह्‌लें गी बुनियादी सहूलतां बी हासल नेईं कीजे केंद्र दी तरफा मिलने आह्‌ली माली मदाद दा मता हिस्सा सत्ताधारी ते दूइयें सियासी पार्टियें दे लीडरें, मंत्रियें ते बड्डे-बड्डे नौकरशाहें दे खीसें च उठी गेआ जिनें रियासत दे बकास दी अनदिक्खी करदे होई अपने निजी बसाक पास्सै मता ध्यान दित्ता ते सरकारी खजाने गी बड़ी बेदर्दी कन्नै दौं दौं हत्थे लुट्‌टेआ।